Diari Oficial de la Generalitat Valenciana


Sumari del DOGV 2814, del 26-08-1996 (1996/839057)

DECRET 157/1996, de 13 d'agost, del Govern Valencià, pel qual se segrega una part del terme municipal de Picassent, en el barri de La Florida, per a l'agregació al terme municipal d'Alcácer.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/08/13/157/dof/vci/html**

### Dades del document

Número de DOGV
:   2814

Data del DOGV
:   26-08-1996

Secció del DOGV
:   DISPOSICIONS GENERALS

Número del document
:   1996/839057


Data del document
:   13-08-1996

Organisme emissor
:   Conselleria de Presidència

Tipus de document
:   Decret

DECRET 157/1996, de 13 d'agost, del Govern Valencià, pel qual se segrega una part del terme municipal de Picassent, en el barri de La Florida, per a l'agregació al terme municipal d'Alcácer.   
L'òrgan competent de la Generalitat Valenciana, a instàncies de l'Ajuntament d'Alcácer, va decretar la iniciació del procediment de segregació de part del terme municipal de Picassent, en el barri de La Florida, per a la seua agregació a Alcácer.  
L'expedient ha estat tramés de conformitat amb les prescripcions legals, i s'ha tingut en compte la concurrència de les circumstàncies exigides legalment per a procedir a la segregació, ja que el barri de La Florida dista un quilòmetre del nucli de població de Picassent, del qual a més es troba separat per la barrera física d'una carretera de construcció recent. A tot açò afegim que hi ha una confusió urbanística entre el barri esmentat i una part del nucli de la població d'Alcácer, l'ajuntament del qual presta serveis a aquest barri. Per tot açò, concorre la causa justificativa de la segregació prevista en l'article 5.1.b) del vigent Reglament de Població i Demarcació Territorial.  
L'article 31.8 de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, atribueix a la Generalitat Valenciana la competència exclusiva per a l'alteració de termes municipals, competència que es troba d'acord amb el que disposa l'article 13 de la Llei 7/1985, de 2 d'abril, de Bases de Règim Local, i el Reial Decret 3318/1983, de 25 d'agost, de traspàs de funcions i serveis de l'administració de l'Estat a la Generalitat Valenciana en matèria d'administració local.  
Aquestes facultats, mitjançant el Decret 10/1985, de 21 de juny, del president de la Generalitat Valenciana, foren assignades al Govern Valencià.  
Per tant i en resultar acreditat el compliment de les prescripcions exigides en la legislació vigent, tant de caràcter procedimental com substantives, d'acord amb el Consell d'Estat, a proposta del conseller de Presidència i amb la deliberació prèvia del Govern Valencià, en la reunió del dia 13 d'agost de 1996,  
DECRETE  
Article 1  
1. Se segrega part del terme municipal de Picassent (València), en el barri de La Florida, per a la seua agregació al terme municipal d'Alcácer (València).  
2. La part segregada, de 33.450 m2 de superfície, es troba conformada per la delimitació poligonal següent:  
Es defineix per l'oest, en una línia de 200 m.l. que discorre entre els camins de Picassent i la carretera Silla-Alborache.  
Pel sud, la línia es defineix a partir de la carretera Silla-Alborache, en una línia de 165 m en direcció Silla, fins l'edificació existent en el C/ Colom, que pertany en l'actualitat al terme de Picassent, i discorren per la mitjana de l'esmentat edifici en una línia de 95 m. A partir d'aquest punt, es consolida en una línia paral·lela de 850 m.l., al fons de les edificacions existents, fins arribar a l'av. Joan XXIII.  
Per l'oest, es consolida a partir de la seua intersecció sud, amb l'av. Joan XXIII, en direcció nord, en una línia de 120 m.l.  
Aquest sector limita pel nord amb la línia actualment establerta com a límit municipal del terme municipal d'Alcácer-Picassent.  
Article 2  
Es procedirà a la delimitació de la part segregada.  
DISPOSICIONS FINALS  
Primera  
Es faculta el conseller de Presidència per a dictar les disposicions que puga exigir el desplegament i l'execució d'aquest decret.  
Segona  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
Les persones interessades podran interposar contra aquest decret, que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació d'aquest decret, de conformitat amb allò que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 58 i 57.2.f) de la Llei de la Jurisdicció Contenciosa Administrativa (disposició addicional onzena de l'esmentada Llei 30/1992), tot açò sense perjudici que s'utilitze qualsevol altra via que es considere oportuna.  
València, 13 d'agost de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Presidència,  
JOSÉ JOAQUíN RIPOLL SERRANO


Còpia Permalink ELI